**Høringsnotat, vedlegg til høringsbrev**

Tolletaten har mottatt følgende innspill til tolltariffen 2026:

# Nye varenumre for småpoteter og bakepoteter – Fra Bama-Gruppen AS

**Bakgrunn for behov om endring**

Bama-Gruppen AS viser til endrede spisevaner og forbrukerpreferanser, der det etterspørres i økende grad småpoteter fremfor større varianter, og det er også en økning i forbruket av bakepoteter. Småpoteter defineres som poteter med en diameter under 40 mm, og bakepoteter defineres som poteter med en vekt over 290 gram. Foreløpig er det ikke storskala norsk produksjon av disse potetvariantene, og inntil det er på plass vil det være behov for å importere. I vinter ble det meldt at bakepoteter trendet på det sosiale mediet Tik Tok, noe som gjenspeilet salgstallene[[1]](#footnote-2).

Bama-Gruppen AS mener at for å opprettholde forbruket av poteter i Norge og sikre tilgangen på de viktigste potetvariantene gjennom hele året, bør det opprettes nye varenumre for småpoteter og bakepoteter. De er også av den oppfatning at med nye oppdelinger vil det bli lettere for landbruksforvaltningen å foreta nedadministrering av tollsatsene.

Endringen vil se slik ut:

|  |  |
| --- | --- |
| **2025** | **2026** |
| **07.01 Poteter, friske eller kjølte.** | **07.01 Poteter, friske eller kjølte.** |
| - andre:  - - i tiden 15. mai til 15. juli:  .9011 - - - nypoteter  - - - ellers:  .9014 - - - - skrelte eller avskallede, også oppdelte  .9018 - - - - ellers  - - i tiden 16. juli – 14. mai:  .9022 - - - nypoteter i tiden 1. april – 14. mai  - - - ellers:  .9023 - - - - skrelte eller avskallede, også oppdelte  .9028 - - - - ellers | - andre:  - - i tiden 15. mai til 15. juli:  - - - nypoteter:  .9012 - - - - under 40 mm i diameter  .9013 - - - - ellers  - - - ellers:  - - - - ellers:  .9014 - - - - - skrelte eller avskallede, også oppdelte  .9015 - - - - - under 40 mm i diameter  .9016 - - - - - av vekt 290 gram eller mer  .9019 - - - - - ellers  - - i tiden 16. juli – 14. mai:  - - - nypoteter i tiden 1. april til 14. mai:  .9020 - - - - under 40 mm i diameter  .9024 - - - - ellers  - - - ellers:  .9025 - - - - skrelte eller avskallede, også oppdelte  - - - - ellers:  .9026 - - - - - under 40 mm i diameter  .9027 - - - - - av vekt 290 gram eller mer  .9029 - - - - - ellers |

## Forholdet til norsk rett

Det vil ikke oppstå behov for lov- eller forskriftsendringer som følge av forslaget.

## Nærings- og handelspolitiske konsekvenser

En slik endring vil ikke ha nærings- eller handelspolitiske konsekvenser.

## Økonomiske og administrative konsekvenser

En slik endring vil ikke ha økonomiske eller administrative konsekvenser.

## Våre kommentarer

Da forslaget gjelder området der Landbruksdirektoratet administrerer tollsatsene, er det forelagt Landbruksdirektoratet for kommentarer. De har uttalt at de ikke har behov for ytterligere oppdeling i tolltariffen for å forvalte det aktuelle regelverket knyttet til poteter.

Forslaget ble delt med Gartnerhallen av forslagsstiller. Gartnerhallen mener at en slik oppdeling kan påvirke verdikjeden for potet betydelig. De setter også spørsmålstegn ved om det vil være mulig å føre kontroll med hva som blir importert i de nye varenumrene når størrelse i praksis er eneste kriterium for oppdelingen.

Statistisk sentralbyrå er også forelagt forslaget, og er i utgangspunktet opptatt av at statistiske oppdelinger skal være av en art som står seg over tid. Varenummer som har en kort tidshorisont, er ikke ønskelig å innføre. Når norsk produksjon har blitt av en slik størrelse at de dekker det norske markedet antar vi at det ikke vil være noe særlig behov for å importere tilsvarende produkter.

Tolletaten kan ikke garantere at forvaltningen vil ha ressurser til å kvalitetssikre at småpoteter og bakepoteter klassifiseres korrekt. Det at forslaget har en kort tidshorisont og at landbruksforvaltningen ikke har behov for en slik endring for å forvalte regerverket gjør at vi ikke finner å støtte forslaget.

# Nye varenumre for fløte – Fra TINE SA

**Bakgrunn for behovet om endring**  
TINE SA melder om et behov for nye oppdelinger på varenumre etter emballasjestørrelse, slik at det skilles mellom produkter til industri og produkter til detaljsalg.

TINE SA viser til at det i en situasjon med en underskuddssituasjon på melk vil kunne være formålstjenlig at tollen kan administreres ned kun på store formater, spesielt for melkefett, slik at næringsmiddelbedrifter kan importere uten at det samtidig åpnes for import til dagligvareformål. Dette vil redusere kostnaden for industribedriftene ved import, dersom det ikke er tilstrekkelig norsk vare tilgjengelig i en periode. En eventuell tollreduksjon vil da kunne benyttes av alle industriaktørene som ønsker å importere. Ved underskudd på fett er det i tillegg til smør aktuelt å importere fløte, slik at smør kan produseres av en kvalitet som er tilpasset det markedet etterspør.

Endringen vil se slik ut:

|  |  |
| --- | --- |
| **2025** | **2026** |
| **04.01** **Melk og fløte, ikke konsentrert og ikke tilsatt   sukker eller annet søtningsstoff** | **04.01** **Melk og fløte, ikke konsentrert og ikke tilsatt  sukker eller annet søtningsstoff** |
| .5000 - som inneholder over 10 vektprosent fett | - som inneholder over 10 vektprosent fett:  .5001 - - i beholdere over 750 kg  .5009 - - ellers |

## Forholdet til norsk rett

Det vil ikke oppstå behov for lov- eller forskriftsendringer som følge av forslaget.

## Nærings- og handelspolitiske konsekvenser

En slik endring vil ikke ha nærings- eller handelspolitiske konsekvenser.

## Økonomiske og administrative konsekvenser

En slik endring vil ikke ha økonomiske eller administrative konsekvenser.

## Våre kommentarer

Tine hadde et nærmest identisk forslag til tolltariffen 2024. Den gangen ble det ikke tatt til følge, blant annet fordi Landbruksdirektoratet ikke støttet det. Da forslaget gjelder område der Landbruksdirektoratet administrerer tollsatsene, er det forelagt Landbruksdirektoratet for kommentarer også i år. De har uttalt at de ikke har behov for ytterligere oppdeling i tolltariffen for å forvalte det aktuelle regelverket knyttet til fløte.

En analyse av importen foretatt i 2024 viser at det i hovedsak er innført varer i forbrukerpakninger. Et eget varenummer som er ment til å være for næringsmiddelindustrien vil derfor være ubrukt. Det er ikke ønskelig å opprette tomme varenummer.

Tolletaten støtter derfor ikke forslaget.

# Nye varenumre for smør – Fra Tine SA

**Bakgrunn for behovet om endring**

På samme måte som for fløte som beskrevet over, ønsker TINE SA nye varenumre for smør slik at det blir et skille mellom produkter til industri og produkter til detaljsalg.

Endringen vil se slik ut:

|  |  |
| --- | --- |
| **2023** | **2024** |
| **04.05 Smør og annet fett samt oljer fremstilt av   melk; meierismørprodukter** | **04.05 Smør og annet fett samt oljer fremstilt av melk;   meierismørprodukter** |
| .1000 - smør | - smør:  .1001 - - i pakninger med innhold under 5 kg  .1009 - - ellers |

## Forholdet til norsk rett

Det vil ikke oppstå behov for lov- eller forskriftsendringer som følge av de foreslåtte endringene.

## Nærings- og handelspolitiske konsekvenser

De foreslåtte endringene vil ikke ha nærings- eller handelspolitiske konsekvenser.

## Økonomiske og administrative konsekvenser

De foreslåtte endringene vil ikke ha økonomiske eller administrative konsekvenser.

## Våre kommentarer

Tine hadde et nærmest identisk forslag til tolltariffen 2024. Den gangen ble det ikke tatt til følge, blant annet fordi Landbruksdirektoratet ikke støttet det. Da forslaget gjelder område der Landbruksdirektoratet administrerer tollsatsene, er det forelagt Landbruksdirektoratet for kommentarer. De har uttalt at de ikke har behov for ytterligere oppdeling i tolltariffen for å forvalte det aktuelle regelverket.

En analyse av importen foretatt i 2024 viser at det er noen innførsler til industrien, men i hovedsak er det innført varer i forbrukerpakninger. Et eget varenummer som er ment til å være for næringsmiddelindustrien vil derfor bli lite brukt. Det er ikke ønskelig å opprette tomme varenummer.

Tolletaten støtter derfor ikke forslaget.

# Fjerning av varenumre for kongsnegl – fra Statistisk sentralbyrå

**Bakgrunn for behovet om endring**

Statistisk sentralbyrå (SSB) foreslår å fjerne varenumrene for kongsnegl i kapittel 3, da de ser at handelen med disse varene er svært lav.

Norges sjømatråd har uttalt at de støtter forslaget.

Endringen vil se slik ut:

|  |  |
| --- | --- |
| **2025** | **2026** |
| **03.07 Bløtdyr, med eller uten skall, levende,  ferske, kjølte, fryste, tørkede, saltede eller i   saltlake; røykte bløtdyr, med eller uten skall,  også varmrøykte.**  - andre:  - - levende, ferske eller kjølte:  .9101 - - - kongsnegl (*Buccinum undatum*)  .9109 - - - andre  - - fryste:  .9201 - - - kongsnegl (*Buccinum undatum*)  .9209 - - - andre  - - ellers:  .9901 - - - kongsnegl (*Buccinum undatum*)  .9909 - - - andre | **03.07 Bløtdyr, med eller uten skall, levende,  ferske, kjølte, fryste, tørkede, saltede eller i   saltlake; røykte bløtdyr, med eller uten skall,  også varmrøykte.**  - andre:  .9100 - - levende, ferske eller kjølte  .9200 - - fryste  .9900 - - ellers |

## Forholdet til norsk rett

Det vil ikke oppstå behov for lov- eller forskriftsendringer som følge av de foreslåtte endringene.

## Nærings- og handelspolitiske konsekvenser

De foreslåtte endringene vil ikke ha nærings- eller handelspolitiske konsekvenser.

## Økonomiske og administrative konsekvenser

De foreslåtte endringene vil ikke ha økonomiske eller administrative konsekvenser.

## Våre kommentarer

Varenumrene for kongsnegl ble opprettet i 2020 da man så en økende eksport av kongsnegl. Dette har imidlertid ikke fortsatt de siste årene, og ifølge Norges sjømatråd er produksjonen i Norge lagt ned og varenumrene har ikke vært i bruk.

Tolletaten støtter forslaget slik det er utformet av oss.

# Forslag av eget tiltak

## Nytt navn i varenummer 06.02.9043

**Bakgrunn for behovet om endring**

Den blomstrende potteplanten saintpaulia, nevnt i varenummer 06.02.9043, har endret latinsk navn til *Streptocarpus ionanthus*. I varenummer 06.02.9044 finnes en annen plante som har det latinske navnet *Streptocarpus[[2]](#footnote-3)*. Når Saintpaulia innføres, er ofte det latinske navnet påført dokumentene. For å unngå feilklassifisering foreslår Tolletaten at varenummerteksten til 06.02.9043 endres ved at det legges til «(*Streptocarpus ionanthus)*»etter «saintpaulia».

## Nye varenumre i kapittel 29

**Bakgrunn for behovet om endring**

Verdens tollorganisasjon (WCO) har anmodet medlemslandene å ta inn i sin nasjonale tolltariff varenummer for visse produkter som er under overvåkning av Kjemivåpenkonvensjonen og Rotterdamkonvensjonen (farlige kjemikalier og plantevernmidler).

I påvente av at disse endringene kan gjennomføres i HS-nomenklaturen foreslår vi at de innføres i tolltariffen. Forslagene er utarbeidet i tråd med rekommandasjonene fra WCO og skal gi en oversikt over den grensekryssende handelen med slike produkter.

Endringene vil se slik ut:

Rotterdamkonvensjonen:

|  |  |
| --- | --- |
| **2025** | **2026** |
| **29.09** **Etere, eteralkoholer, eterfenoler,**   **eteralkoholfenoler, alkoholperoksider,**   **eterperoksider, acetal- og hemiacetal-**   **peroksider, ketonperoksider (også om de**  **ikke er kjemisk definerte), og deres**   **halogen-, sulfo-, nitro- eller**   **nitrosoderivater.** | **29.09** **Etere, eteralkoholer, eterfenoler,   eteralkoholfenoler, alkoholperoksider,   eterperoksider, acetal- og hemiacetal-   peroksider, ketonperoksider (også om de  ikke er kjemisk definerte), og deres   halogen-, sulfo-, nitro- eller   nitrosoderivater.** |
| .3000 - aromatiske etere og deres halogen-,   sulfo-, nitro- eller nitrosoderivater | - aromatiske etere og deres halogen-,   sulfo-, nitro- eller nitrosoderivater:  .3001 - - dekabromdifenyleter  .3009 - - ellers |

Rotterdamkonvensjonen:

|  |  |
| --- | --- |
| **2025** | **2026** |
| **29.15** **Mettede, asykliske monokarboksylsyrer  og deres anhydrider, halogenider,  peroksider og peroksysyrer; deres  halogen-, sulfo-, nitro- eller  nitrosoderivater..** | **29.15** **Mettede, asykliske monokarboksylsyrer  og deres anhydrider, halogenider,  peroksider og peroksysyrer; deres  halogen-, sulfo-, nitro- eller  nitrosoderivater.** |
| * andre:   .9020 - - syrer og syreanhydrider | * andre:   - - syrer og syreanhydrider:  .9021 - - - perfluorerte oktansyrer og deres salter  .9029 - - - ellers |

Kjemivåpenkonvensjonen:

|  |  |
| --- | --- |
| **2025** | **2026** |
| **29.29** **Forbindelser med annen nitrogenfunksjon.** | **29.29** **Forbindelser med annen nitrogenfunksjon.** |
| .9000 - andre | - andre:  - - N,N-dialkyl (metyl, etyl, n-propyl eller  isopropyl) fosforamiddihalogenider:  .9001 - - - N,N-dimetylfosforamiddiklorid  .9002 - - - ellers  .9003 - - dialkyl (metyl, etyl, n-propyl eller   isopropyl) N,N-dialkyl (metyl, etyl, n-  propyl eller isopropyl) fosforamidater  .9004 - - N-(1-(dialkyl (≤C10, inkl.   sykloalkyl)amino))alkyliden (H eller  ≤C10, inkl. sykloalkyl) fosfonamidiske   fluorider og tilsvarende alkylerte eller   protonerte salter  .9005 - - O-alkyl (H eller ≤ C10, inkl. sykloalkyl)   N-(1-(dialkyl (≤ C10, inkl. sykloalkyl)  amino))alkyliden (H eller ≤ C10, inkl.   sykloalkyl) fosforamidofluoridater og   tilsvarende alkylerte eller protonerte   salter  .9009 - - ellers |
|  |  |

Kjemivåpenkonvensjonen:

|  |  |
| --- | --- |
| **2025** | **2026** |
| **29.30** **Organiske svovelforbindelser.** | * 1. **Organiske svovelforbindelser.** |
| - andre:  .9009 - - andre | - andre:  .9003 - - O,O-dietyl S-[2-  (dietylamino)etyl]fosforotioat og dets   alkylerte eller protonerte salter  .9004 - - N,N-dialkyl (metyl, etyl, n-propyl eller   isopropyl) aminoetan-2-tioler og deres   protonerte salter, bortsett fra 2-(N,N-  dimetylamino)etantiol og 2-(N,N-  dietylamino)etantiol  .9005 - - O-etyl S-fenyletylfosfonotiolotionat   (fonofos))  - - ellers:  .9006 - - - inneholdende et fosforatom som en   metyl-, etyl-, n-propyl- eller   isopropylgruppe er bundet til, men   ingen flere karbonatomer  .9007 - - - ellers  .9008 - - andre |

Kjemivåpenkonvensjonen:

|  |  |
| --- | --- |
| **2025** | **2026** |
| **29.31** **Andre uorganisk-organiske forbindelser.** | * 1. **Andre uorganisk-organiske forbindelser.** |
| - ikke-halogenerte organiske fosforderivater:  .4900 - - andre  - halogenerte organofosfor-derivater:  .5900 - - ellers | - ikke-halogenerte organiske   fosforderivater:  - - andre:  .4901 - - - butylmetylfosfinat  .4902 - - - bis(1-metylpentyl) metylfosfonat  - - - ellers:  .4903 - - - - inneholdende et fosforatom som en   metyl-, etyl-, n-propyl- eller   isopropylgruppe er bundet til, men   ingen flere karbonatomer  .4904 - - - - ellers  .4909 - - - andre  - halogenerte organofosfor-derivater:  - - ellers:  .5901 - - - P-Alkyl (≤C10, inkl. cykloalkyl) N-(1-  (dialkyl (≤C10, inkl. cykloalkyl)   amino))alkyliden (H eller ≤C10, inkl.   cykloalkyl) fosfonamidiske fluorider og   tilsvarende alkylerte eller protonerte   salter  .5902 - - - metyl-bis(dietylamino)  metylen)fosfonamidofluoridat  - - - ellers:  .5903 - - - - inneholdende et fosforatom som en   metyl-, etyl-, n-propyl- eller   isopropylgruppe er bundet til, men   ingen flere karbonatomer  .5904 - - - - ellers  .5909 - - - andre |

## Forholdet til norsk rett

Det vil ikke oppstå behov for lov- eller forskriftsendringer som følge av de foreslåtte endringene.

## Nærings- og handelspolitiske konsekvenser

De foreslåtte endringene vil ikke ha nærings- eller handelspolitiske konsekvenser.

## Økonomiske og administrative konsekvenser

De foreslåtte endringene vil ikke ha økonomiske eller administrative konsekvenser.

1. [TikTok-trend tømmer hyllene](https://dinside.dagbladet.no/fritid/tiktok-trend-tommer-hyllene/82603977) [↑](#footnote-ref-2)
2. [Streptocarpus redefined to include all Afro-Malagasy Gesneriaceae [..]](http://dx.doi.org/10.12705/646.8) [↑](#footnote-ref-3)